שאנדור שבש

שאנדור שבש (במקור שפאט - Spät, בהונגרית: Sebes Sándor; סגהאלום, 22 באוקטובר 1902 – בודפשט, 5 ביוני 1999) היה בנקאי חיסכון יהודי-הונגרי, פוליטיקאי.

ביוגרפיה 
שאנדור שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. לאחר שסיים את בחינות הבגרות בתיכון ללימודי מסחר, בגיל 18 הפך למנהל חשבונות בבנק החיסכון הכללי ההונגרי ובהמשך עבד כמנהל מחלקה. לאחר שהצטרף לאיגוד הפקידים הלאומי של המוסדות הפיננסיים הגיש בקשה בשנת 1929 לחברות במפלגת הקומוניסטים בהונגריה הבלתי חוקית, ומשנת 1934 היה פעיל בסיוע האדום ההונגרי. בין השנים 1931 לבין 1934 נעצר מספר פעמים על פעילותו הקומוניסטית הבלתי חוקית. משנת 1934 היה מנהל החשבונות של סוחר עורות במשך כמה שנים. משנת 1936 לחם בצד הרפובליקנים כחבר הבריגדה הבינלאומית במלחמת האזרחים בספרד. באביב 1939, לאחר התבוסה של הרפובליקנים, הוא ברח לצרפת אך נכלא שם, הוא הצליח להימלט בשנת 1943 והצטרף לתנועת ההתנגדות הצרפתית. הוא היה המזכיר המארגן של קבוצת המפלגה ההונגרית בטולוז וגם מזכיר תנועת העצמאות ההונגרית בצרפת. בתום מלחמת העולם השנייה חזר להונגריה בשנת 1945, שם שימש כסגן ראש מחלקת הכלכלה של המפלגה הקומוניסטית ההונגרית ה-MKP ואחר כך מנהל המחלקה עד שנת 1951. הוא הועבר למשרד הפנים בשנת 1951, שם כיהן כראש אגף, משנת 1953 כסגן שר, ולאחר מכן בין השנים 1956–1969 כסגן השר ראשון. משנת 1970 במשך חמש עשרה שנים היה חבר בוועדת הביקורת המרכזית של מפלגת העם הסוציאליסטית ההונגרית. בין 3 בדצמבר 1966 לבין 28 בנובמבר 1970 היה חבר בוועד המרכזי של מפלגת העם הסוציאליסטית ההונגרית.

משפחתו 
אֶחַיו: אימרה שבש, פאל שבש, לאסלו שבש, ג'רג' שבש ואישטוואן שבש.

לקריאה נוספת 
 שאנדור שבש. מוזיאון היסטורי.
 לקסיקון תולדות תנועת הפועלים בהונגריה. 1972.
 הלקסיקון החדש של רוואי. עורך ראשי. אישטוואן טארשוי קולגה. סקסארד, 1996.
 לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי
 ארכונטולוגיה: שאנדור שבש. http://archives.hungaricana.hu

הערות שוליים 

הונגרים במלחמת האזרחים בספרד
חברי תנועת ההתנגדות הצרפתית
קומוניסטים הונגרים
פוליטיקאים יהודים הונגרים
יהודים במלחמת האזרחים בספרד
הבריגדות הבין-לאומיות
משפחת שבש
סגהאלום: אישים
הונגרים שנולדו ב-1902
הונגרים שנפטרו ב-1999
יהודים בצבא צרפת החופשית וברזיסטאנס